Валосаўская сярэдняя школа мае шмат добрых напрацовак у выхаваўчай рабоце. У цяперашні час тут займаюцца 48 вучняў. Гэта па мерках сярэдніх агульнаадукацыйных устаноў зусім няшмат. З улікам таго, што ў мікрараёне не стала базавых школ, якія забяспечвалі пэўны кантынгент вучняў для сярэдняй школы, яна разам з групай дзіцячага сада ў Высокім Гарадцы засталася адзінай навучальнай установай на тэрыторыі сельскага Савета. Таму ўжо зараз набывае вастрыню пытанне яе захавання.